Kapal silem kelas Typhoon

+Project 941 Akula
Proyék 941 Akula (, maartos 'kakia', aran parikanda NATO Typhoon), inggih punika kelas kapal silem rudal balistik matenaga nuklir sané karancang lan kawangun olih Uni Soviét antuk Angkatan Segara Soviét. Sareng muatan nyilem , Typhoon inggih punika kapal silem pinih ageng sané polih kawangun, prasida nampung fasilitas urip sané becik antuk 160 kru kapal ri tatkala nyilem selami makudang sasih. Wit aran parikanda NATO durung tatas, yadiastun sering akuin mapaiketan sareng pawigunan kruna "typhoon" ("тайфун") olih Sékrétaris Jénderal Leonid Brezhnev saking Partai Komunis ring pidarta warsa 1974 rikala nlatarang soroh kapal silem rudal balistik nuklir anyar, pinaka réaksi majeng Angkatan Segara Amérika Serikat antuk  anyarné.

Angkatan Segara Rusia ngingsirang program modérnisasiné ring Maret 2012, maosang indik modérnisasi asiki Typhoon pacang mael sakadi ngwangun kalih  anyar. Akéhné nem kapal kelas Typhoon sampun kawangun miwah kapal kapitu sampun kakawitin sakémanten nénten pragat. Tigang kapal sampun katugasang ring warsa 1990-an lan kapurna tugas ring warsa 2000-an, kalih kapal malih kapurna tugas salami warsa 2000-an lan mangkin nénten aktif. Antuk pangumuman indik Rusia sampun ngicalang R-39 Rif (SS-N-20 "Sturgeon") rudal balistik kapal silem sané kaping untat ring sasih Séptémber 2012, wantah asiki Typhoon sané kantun ngayah, , sané kapasang mawali sareng SLBM RSM-56 Bulava sané langkung modérn antuk pangujian. Ipun terus matugas ngantos Pébruari 2023, daweg ipun kapurna tugas.